### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### Bosnia and Herzegovina

### Federation of Bosnia and Herzegovina

### FEDERAL MINISTRY OF

### ENVIRONMENT AND TOURISM

Broj: UPI 05/2-02-19-5-125/20

Sarajevo, 04.08.2021. godine

Federalno ministarstvo okoliša i turizma rješavajući Zahtjev privrednog društva „Trebović Commerce d.o.o ,Zalik bb 88 104 Mostar za izdavanje okolinske dozvole - eksploatacija tehničko-građevinskog kamena krečnjaka površine eksploatacionog polja od 3,637 ha , na lokalitetu „Debelo Brdo“, Općina Mostar a na osnovu čl. 68., 71. Zakona o zaštiti okoliša (¨Službene novine Federacije BiH¨, br. 33/03), člana 18 Zakona o izmjenama i dopunama Zakona o zaštiti okoliša (¨Službene novine Federacije BiH¨, br 38/09), te člana 200. Zakona o upravnom postupku (¨Službene novine Federacije BiH¨, br. 2/98), d o n o s i:

## R J E Š E N J E

**1. Izdaje se okolinska dozvola investitoru „Trebović Commerce“ d.o.o Mostar**

,Zalik bb 88 104 Mostar, za eksploataciju tehničko-građevinskog kamena krečnjaka na lokalitetu „Debelo Brdo“, općina Mostar.

**2.** **Pogon i postrojenje za koje se izdaje dozvola**

, Pogoni i postrojenja za koja se izdaje okolinska dozvola su:

- površinski kop (kamenolom) tehničkog kamena dolomita „Debelo Brdo sa pratećim objektima.

Svi pogoni i postrojenja će se nalaziti u istom, industrijskom krugu.

Eksploataciono polje se nalazi unutar kontura prelomnih tačaka datih u tabelama 1 i 2.

Tabela 1. Koordinate istražnog područja „Debelo Brdo“.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  | X |  |  | Y |  |  |  |
|  |  |  |  |  | |  |  |  |  |  |  |
|  |  | 1 |  | 4 801 | | 710 |  | 6 488 | 790 |  |  |
|  |  |  |  |  | |  |  |  |  |  |  |
|  |  | 2 |  | 4 801 | | 830 |  | 6 488 | 890 |  |  |
|  |  |  |  |  | |  |  |  |  |  |  |
|  |  | 3 |  | 4 801 | | 990 |  | 6 488 | 640 |  |  |
|  |  |  |  |  | |  |  |  |  |  |  |
|  |  | 4 |  | 4 801 | | 880 |  | 6 488 | 540 |  |  |
|  |  |  | |  |  | |  | |  |  |  |

Tabela 2.. Koordinate eksplooatacionog polja

|  |  |  |
| --- | --- | --- |
|  | X | Y |
|  |  |  |
| 1 | 4 801 880,00 | 6 488 540,00 |
|  |  |  |
| 2 | 4 801 948,20 | 6 488 602,00 |
|  |  |  |
| 3 | 4 801 967,40 | 6 488 644,25 |
|  |  |  |
| 4 | 4 801 935,30 | 6 488 725,50 |
|  |  |  |
| 5 | 4 801 867,10 | 6 488 790,60 |
|  |  |  |
|  |  |  |

Predviđeno je izvođenje rudarskih radova eksploatacije u eksploatacionom polju od 3,637 ha koje ograničavaju koordinate prikazane u tabeli 2.

Povšinski kop Debelo Brdo se nalazi na zemljištu označenom kao k.č.231/1 i (849/1) - dio K.O. Vrapčići

Tabela 3. Pregled geoloških i eksploatacionih rezervi na ležištu krečnjaka „Debelo Brdo“

|  |  |  |  |
| --- | --- | --- | --- |
| Kategorija | Geološke rezerve (m3) | Eksploatacione rezerve (m3) | |
|  |  |  | |
| A | 148 163 | 140 7 56 | |
| B | 710 236 | 674 | 25 |
| C1 | 592 097 | 562 | 93 |
| A+B+C1 | 1 450 496 | 1 377 974 | |

Na osnovu naprijed navedenih faktora, izabrani su sljedeći elementi za eksploataciju:

* visina etaže do 15 m,
* nagib radne kosine e taže 700,
* nagib završne kosine etaže 400,
* berma između radni h kosina od 12 – 25 m.

Nagib radne kosine je prilagođen nagibu minskih bušotina (700) iz razloga bezbjednosti spuštanja eksploziva u bušotinu (shodno Pravilniku o manipulaciji sa eksplozivima), te sigurnijeg rada mehanizacije na platou etaže. Radovi na eksploatacionom polju i separaciji odvijaće se prema Glavnom rudarskom projektu i tehničkom projektu primarne i sekundarne prerade krečnjaka te zakonskim propisima iz oblasti rudarstva.

**3. Opis aktivnosti za koje se izdaje dozvola**

Tehnološki proces eksploatacije sastoji se od radnih procesa:

* Bušenje minskih bušotina,
* Procesa miniranja,
* Potiskivanje odminiranog materijala na osnovni utovarni plato,
* Transport,
* Prerada kamena.

Za izvođenje tehnološkog procesa koristit će se strojevi kojima Investitor već raspolaže.

Bušenje i miniranje

Bušačko – minerski radovi predstavljaju glavni dio tehnološkog procesa eksploatacije krečnjaka i sastojaće se iz slijedećih radni procesa:

Bušenje minskih bušotina

* bušenje vertikalnih dubokih minskih bušotina,
* bušenje kratkih minskih bušotina,
* punjenje minskih bušotina eksplozivom.

Bušenje vertikalnih dubinskih minskih bušotina je sastavni dio metode miniranja “dubokog bušenja” – primarnog miniranja. Ova miniranja izvode se na radnoj liniji etaže (jedan red bušotina ) pod uglom od 700 a na rastojanju o d 2,70 m. Bušenje kratkih minskih bušotina izvodit će se kod izrade pristupnih puteva etažama kao i za druge svrhe po potrebi tehnološkog procesa. Dubina bušotine kre će se od 0,70 do 1,50 m.

**Metode miniranja**

Za primarno miniranje pomoću metode ,,dubokih’’ minskih bušotina, buši se od gornjeg dijela etaže prema dole tj. Odozgo prema dole sa nagibom od 70 ° što ostavlja čisto i glatko čelo etaže poslije miniranja jer se odvaja stijena od masiva vrši po liniji bušotina. Minsko polje čine bušotine u jednom redu parale lno po ivici etaže sa međusobnim rastojanje m od 3 m i sa probušenjem ispod nivoa platoa etaže od 1 m. Linija najmanjeg otpora ‘’W’’ je jednaka duž čitavog reda bušotin a i

iznosi 2,50 m.

Osnovne odlike ove metode su:

* Primjene kod visinskih etaža čime se postiže mogućnost kombinacije više vrsta eksploziva i primjene inertnog uloška i poretka ekspoloziva i iniciranja,
* Željena krupnoća miniranog materijala pogodnog za mehanički utovar,
* Obezbjeđuje se velika količina odminiranog materijala na jednoj etaži što omogućava optimalnu koncentraciju utovara i transporta,
* Plitke minske bušotine primjenjuju se pri otvaranju, razradi i izgradnji glavnog buldozerskog puta, prilaznih puteva platoa, eksploatacionih etaža, kao i razrada eksploatacionih etaža

Bušenje i miniranje stijenske mase će vršiti zato osposobljena preduzeća s kojima “Trebović-Commerce” d.o.o. treba sklopiti odgovarajuće ugovore. Predviđeno je udarno-rotacioni sistem bušenja minskih bušotina. Odabrani raspored minskih bušotina, sistemi punjenja i paljenja mina, treba da osigura radno odvajanje supstance od masiva i to pod određenim nagibom, zatim najpog odniju granulaciju odvojene mase za utovar, preradu i bezbjedan rad zaposlenih i mehanizaciju.

Primjenjena tehnika miniranja, raspored minskih bušotina i vrsta eksploziva će biti takva da će odvojeni materijal ostati na mjestu, tj. neće doći do rasipanja sirovine po okolini.

**Rudarska mehanizacija i strojevi**

Na lokalitetu krečnjaka ,,Debelo Brdo'' vrši će se iskop kamena koji se utovarivačem doprema do pokretne drobilice gdje stijenska masa usitnjava, a potom transportuje

kamionom do separacije ''Trebović-Commerce''. Na separaciji se dopremljeni kamen dalje prerađuje i koristi se kao agregat u proizvodnji betona. Rudarska mehanizaciju i strojeve koje posjeduje investitor su sljedeći:

* Rovokopač ATLAS 1704LC , god.pr. 2000,
* Utovarivač ULT, god.pr. 20 01,
* Čeljusna drobilica Jaw Crusher MFL,
* Kamion/kiper MAN 32.36 4, nosivost 18,5 tona,
* Kamion/kiper MAN 32.40 3, nosivost 19,1 tona,
* Kamion/kiper MAN H 38, nosivost 23,98 tona,
* Kamion/kiper Mercedes benz 3343, nosivost 13,3 tona.

Utovarna mehanizacija i transportna oprema ima turbo-dizel motor sa zračnim hlađenjem i izravnim ubrizg avanjem goriva čime se nastoje ispuniti zahtjevi za zaštitu okoline kao i europske propiše o izduvnim plinovima.

**Objekti logistike i pomoćni objekti**

Svi građevinski objekti koji su planirani na kamenolomu ,,Debelo brdo'' biti će kontejnerskog tipa. Predviđeni su kontejneri za smještaj radnika, materijala i radionica za održavanje opreme. Pozicije navedenih kontejnera će biti takve da ne smetaju budućoj eksploataciji kao i kao i da ne doprinose negativnom uticaju na okolinu. Za početak eksploatacije kontejneri će biti privremeno smješteni na roširenju puta na ulazu u samo ležište. Nakon izrade radnog platoa kontejneri će biti smješteni na radnom platou.

Za rad linije drobljenja i prosijavanja koristit će se električna energija. Oprema za transport će koristiti dizel goriva, snabdjevanje dizel gorivom strojeva regulirano je ugovorom (Prilog 6 - Ugovor br. P203/2012 od 25.02.2012).

**Utovar i odvoz materijala do seperacije**

Predviđen je utovar rude sa hidrauličnim bagerima i hidrauličnim utovarivačem.Tehnički rukovodilac pogona treba da izradi uputstvo o utovaru i transportu, pri čemu treba da vodi računa da se zabrani kretanje ljudi u krugu utovarne mašine, da se pridržavaju signalizacija u skladu sa propis ima, da se uvede dnevnik za mašine i odrede pokazatelji koje je dužan da vodi rukovodilac. Važno je da se kamion prilikom utovara postavlja tako da kašika utovarne mašine prenosi se preko karoserije, a ne preko kabine kamiona. Rukovodilac utovarne mašine i vozač kamiona moraju se za početak i završetak utovara sporazumijevati zvučnim signalima. Vozač kamiona treba da se pridržava propisane brzine vožnje na etažama i priključnim putevima.

**3.1 Opis sirovina i pomoćnih materijala**

Sve materijale koji će se koristiti u procesu eksploatacije i prerade krečnjaka možemo podijeliti na prirodne i industrijske. **Prirodni materijal** čini kamen (krečnjak) svjetlosive, sive i žućkaste boje, relativno čvrste i kompaktne građe.

**Industrijski materijali** **su**: energent (dizel-gorivo) i maziva ne ophodna za rad tehnološke opreme na eksploataciji i preradi kamena, te eksplozivna sredstva.

**Dizel gorivo** je najzastup ljeniji materijal koji će se koristiti u radu rudarske mehanizacije i transportnih sredstava kod eksploatacije, prevoza i prerade kamenih agregata. Dizel gorivo je standardnog kvaliteta i obezbjđivati će se od ovlaštenih benzinskih pumpi. Na lokaciji kamenoloma nije predviđeno utakanje goriva, s obzirom da će se to vršiti u skladu sa sklopljenim ugovorom (Prilog 6).

**Snadbijevanje električnom energijom** na kamenolomu Debelo brdo je preka agregata jačine 120 kW

**Dizel gorivo** nije toksično, ne nagriza kožu, ne djeluju korozivno. Pare nisu otrovne ali djeluju ugušujuće na ljudski organizam ako se koncentracija kisika smanji ispod granice od oko 16%.

Na kamenolomu će se koristiti određene količine eksploziva, koji će se nabavljati kao standardizovani proizvod od ovlaštenih firmi i dopremati u skladu sa propisima koji regulišu transport i rukovanje eksplozivima. Usluge miniranja stijenske mase izvodiće se od strane specijalizirane firme (treća lica), dakle, investitor na predmetnoj lokaciji neće skladišti minsko-eksplozivna sredstva niti u vlastitoj režiji vrši miniranje. Eventualno neutrošeni eksploziv i eksplozivne materije će angažovani ovlašteni izvođač minerskih radova vratiti isti dan u vlastito skladište.

**Snadbijevanje pitkom i industrijskom vodom** će se vršiti angažovanjem mobilne cisterne. Na prostoru predmetne lokacije nema vodovodne mreže. U blizini lokacije nalazi se priključak za niskonaponsku elektroenergetsku mrežu, za rad čeljusne drobilice električna energija biće dovedena sa navedene mreže.

**4. Emisije/uticaji koje će pogon i postrojenje imati u okoliš su slijedeće:**

Izvori emisija iz pogona i postrojenja kamenoloma “Debelo Brdo” u Općini Mostar na okoliš vezani su za sve tehnološke faze i operacije proizvodnje i prerade kamena i shodno tome mogu se očekivati slijedeće emisije na okoliš:

* emisija mineralne prašine i emisija otpadnih dimnih plinova u zrak prilikom eksploatacije i prerade kamena na kamenolomu
* emisije otpadnih dimnih plinova koji nastaju kao produkt sagorijevanja dizel goriva u rudarskoj mehanizaciji i kamionima.
* produkcija otpadnih materijala i
* produkcija buke u okoliš

Uticaji tehnološkog procesa eksploatacije, prerade tehničkog kamena dolomita, na pomenutom lokalitetu, u uslovima normalnog rada uključuju:

- promjene mikroklimatskih uslova

- pejzažne promjene (promjene vizuelnih kvaliteta okoliša)

- promjene u odnosu na biljni i životinjski svijet

- promjene u kvalitetu tla

- promjene u kvalitetu voda

- promjene u kvalitetu zraka usljed:

- bušenja minskih bušotina

- rušenja stijena energijom eksplozivnog razlaganja eksploziva (miniranje)

- utovar gotovih proizvoda, odnosno pojedinih frakcija sa skladišta klasirnice,

- transport dolomita,

- padanje agregata sa transportera i formiranje kupa,

- čišćenje površina radnih etaža i internih komunikacija,

- postrojenja za drobljenje, mljevenje i prosijvanje,

- uzvitlavanje mineralne prašine sa radnih površina, saobraćajnica, deponija i

slično djelovanjem zračnih struja (vjetra).

- uticaj miniranja-vibracije tla (mikroseizmika)

- onečišćenje bukom:

- pri eksploataciji (detonacija od miniranja, rad teške mehanizacije),

- pri transportu,

- te radu drobiličnog postrojenja i klasiranja

Uticaji tehnološkog procesa eksploatacije i prerade tehničkog kamena dolomita na kamenolomu „Debelo Brdo“ u slučaju ekološke nesreće (kao što je nekontrolisano razlijevanja nafte prilikom pretakanja u priručno skladište ili radne strojeve) može dovesti do promjena u kvalitetu podzemnih i površinskih voda, kao i promjene u kvalitetu tla

**4.1. Emisije u zrak**

- Plinoviti produkti koji nastaju u procesima eksplozivnog razlaganja privrednih eksploziva su CO2, vodena para, N2, O2 kao i različiti spojevi oksida dušika;

- Plinoviti produkti koji nastaju izgaranjem tekućih goriva u motorima sa unutrašnjim sagorijevanjem sadrže uglavnom okside dušika (NOx), čvrste čestice, ugljik – monoksid (CO), i ugljikovodike (CxHy);

- Mineralna prašina koja nastaje pri procesima bušenja minskih bušotina, miniranja, utovara odminiranih masa mramoriziranih vapnenaca, transporta mramoriziranih vapnenaca i otkrivke na etažama površinskog kopa, čišćenja radnih površina etaža i saobraćajnica, uzvitlavanjem mineralne prašine sa radnih površina, saobraćajnica i deponija djelovanjem vjetra.

- Temperaturne promjene, koje su evidentne u pojedinim fazama tehnološkog procesa.

* 1. **. Emisije u vodu**

- Oborinske vode sa eksploatacionog polja, odlagališta i pristupnih puteva mogu biti opterećene suspendiranim česticama;

- Sanitarne otpadne vode;

- Otpadne tehnološke vode ne nastaju.

**4.3. Nastajanje otpada**

Na lokaciji Kamenoloma Debelo Brdo će nastajati sledeći otpad:

- Jalovinski materijal;

- Čvrsti otpad nastao od absorbenta pri eventualnom uklanjanju iscurenog diesel goriva; ulja, maziva i sl. kao i uklonjeno zagađeno zemljište;

- Komunalni otpad.

**4.4. Emisija buke**

Buka će se emitovati pri postupcima miniranja kao i pri radu mobilne i stacionarne mehanizirane opreme: bušaćke garniture, kompresora zraka, diesel - električnog agregata, pri radu utovarivača, transportnih kamiona i dr.

- Zvučni efekti masovnih miniranja

- Mehanizovana oprema koja se koristi na kopu

**4.5. Bušenje i miniranje**

- Djelovanje zračnog udarnog talasa na ljude i objekte (u slučaju otvorenog prostora);

- Seizmički efekti koji mogu imati uticaja na stabilnost građevinskih objekata i režim izvora u okruženju.

- Zvučni efekti masovnih miniranja

**4.6. Uticaj na tlo**

- Izmjena pedoloških uvjeta skidanjem horizonta tla sa matičnog supstrata;

- Uzrokovanje pojava erozije;

- Devastacija terena

- Mogućnost onečišćenja tla naftinim derivatima, mastima i uljima ukoliko dođe do njihovog nekontroliranog prosipanja.

**4.7. Uticaj na mikroklimatske uslove**

Mijenjanje topografskih karakteristika na planiranoj eksploatacionoj površini uticaće samo na lokalne mikroklimatske prilike, na prostoru kamenoloma.

**4.8. Uticaj na biljni i životinjski svijet**

Vrši će se sječa i uklanjanje stabala i drugog vegetacijskog pokrova na mjestima površinske eksploatacije samo u obimu neophodnom za odvijanje tehnološkog procesa.

**4.9. Uticaj na pejzaž**

Vizuelne promjene su ograničene na mikrolokaciju.

**4.10. Uticaj na stanovništvo**

Područje gdje je lociran kamenolom, „Debelo Brdo“ se nalazi na udaljenosti Ukoliko se uzme u obzir da se nivo buke smanjuje sa povećanjem udaljenosti i da je najbliži naseljeni objekat nalazi na udaljenosti od oko 1 km (zračne linije) uticaj buke neće imati negativan uticaj na stanovništvo.. Kamenolom „Debelo Brdo“ neće imati velikog utjecaja na lokalno stanovništvo .Takva procjena utemeljena je na osnovi godišnjeg obima proizvodnje, tehničko-tehnološkog procesa rada, konfiguracije lokalnog terena i iskustva sa drugih kamenoloma.Utjecaj kamenoloma odnosi se na :

- Korištenje lokalnog puta,

- Gore navedeni utjecaji buke, prašine, miniranja.

**5. Mjere za zaštitu zraka, tla, voda, biljnog i životinjskog svijeta**

Oblici zagađenja na kamenolomu „Debelo Brdo“ i u industrijskom krugu

|  |  |  |
| --- | --- | --- |
| **OBLICI ZAGAĐENJE** | **PORIJEKLO** | **MJERE ZA SMANJENJE**  **EMISIJA** |
| **Zagađenje tla** | Nepropisno odbacivanje  produkovanog organskog i  neorganskog otpadnog materijala,  prolijevanje naftnih derivata,  erozija zemljišta, prosipanje  eksplozivnih materija, nepropisna  dispozicija jalovine | Odlaganje otpada u namjenske  kontejnere, propisno  rukovanje naftnim derivatima,  uljima, mazivima i  eksplozivnih materija, pravilna  dispozicija jalovine |
| **Zagađenje zraka**  **(prašina i buka)** | Tehnička neispravnost  mehanizacije, prekomjerno  isušivanje materijala koji se  koristi u procesu proizvodnje ili erozija tla pri kretanju  mehanizacije, buka i štetni  izduvni plinovi iz motora  transportnih vozila, separacije i  fabrike betona | Periodični pregledi i  servisiranje mehanizacije,  obaranje prašine prskanjem  vodom materijala i  manipulativnih površina i  transportnih puteva, kao i  prekrivanje istih betonskim  slojem, te formiranje zelenih  pojaseva unutar  eksploatacionog polja |
| **Zagađenje površinskih i**  **podzemnih voda** | Otpadne vode sa manipulativnih  površina, otpadne vode iz  radionica, nekontrolisano  odbacivanje raznih otpadaka | Izgradnja taložnika i  „separatora masnoća“, te  propisno odlaganje čvrstog i  tećnog otpadnih materijala,  izrada nepropusnog septika za prihvat fekalnih voda |
| **Otpad** | Nepropisno odbacivanje  organskog i neorganskog  otpadnog materijala (ostatci  zauljene ambalaže, papir, krpe,  staklo, gume, plastika i dr.) | Sakupljanje u namjenske  kontejnere zatvorenog tipa i  odvoz na deponiju |
| **Otpad** | Nekontrolosano odlaganje  jalovinskog materijala iz  kamenoloma | Propisno odlaganje na mjesta  predviđena za odlaganje  jalovine u cilju krajnje  rekultivacije |
| **Otpad** | Nekontrolisano odlaganje  amonijum-nitratnog otpada | Izgradnja namjenskog objekta  sa nadstrešnicom za odlaganje  ove vrste otpada |

**5.1. Mjere za sprečavanje i minimiziranje emisija u zrak:**

- Primjeniti postupke za sprečavanje podizanja i širenja prašine kvašenjem materijala na presipnim mjestima orošavanjem, kvašenjem radnih površina i deponija orošavanjem, posipanjem saobraćajnica vodom;

- Manipulativne površine i transportne puteve za vrijeme sušnih dana polijevati (prskati) vodom, kao i materijal koji se utovara

- Maksimalnu brzinu kretanja svih vozila ograničiti na 10 km/sat.

- Za smanjenje emisija prašine prilikom miniranja odabrati takvo vrijeme retardiranja (milisekundni usporivači) da se oslobađa samo minimalna količina prašine.

- Pri radu bušaće garniture koristiti uređaje za otprašivanje

- Miniranje izvoditi za vrijeme slabog vjetra (tišine) da se oblak prašine podignut miniranjem ne raznosi u okoliš, već da se spusti bliže mjestu miniranja.

- Emisija prašine koja nastaje od kretanja kamiona i druge teške mehanizacije eksploatacionim poljem značajno se može reducirati asfaltiranjem i redovnim održavanjem pristupnih puteva, kao i prskanjem vodom internih puteva u kamenolomu i pogonu separacije.

- Emisije prašine koje se javljaju prilikom manipulacije i pretovara smanjuje se polijevanjem, pravilnim odabirom lokacije za te aktivnosti i vođenjem računa o meteorološkim uslovima u vrijeme obavljanja aktivnosti.

- Spriječiti prekomjerno punjenje kamiona

- Prilikom transporta, emisija prašine može se reducirati pokrivanjem korpe kamiona ceradom ili prevozom sitnih frakcija u potpuno zatvorenim sistemima, a u sušnim periodima prskati vodom.

- Potrebno je vršiti mjerenja emisija-imisija prašine pri normalnim uslovima na radilištu, kontaktnom i širem području, te rezultate mjertenja uporediti sa MDK

- Koristiti diesel gorivo odgovarajućeg kvaliteta, prema AS standardima i EU smjernicama 98/70;

* 1. **Mjere za sprječavanje i minimiziranje negativnog uticaja na vode**

Mjere za sprečavanje i smanjivanje zagađenja vode su slijedeće:

* izgraditi septičku jamu
* septička jame mora biti locirana tako da je omogućen pristup auto-cisterni za pražnjenje septičke jame odvozu taloga na odlagalište
* oborinske vode sa manipulativnih površina odvoditi na taložnik
* vršiti redovno kontrolu rada taložnika
* ne smije biti nikakvog upuštanja nepročišćenih otpadnih voda
* plato za mehanizaciju će biti betoniran. Eventualno ispuštanje ulja i goriva će biti odvođeno sa navedenog platoa u separator ulja
* sve površinske vode koje dospiju na samu površinu kopa će se sprovoditi u izgrađeni taložnik.

- Mjere koje treba poduzeti za korištenje i zaštitu voda proizlaze iz propisa o vodama, odnosno Zakona o vodama i propisa donesenih na osnovu tog Zakona.

- Otpadne vode koje sporadično nastaju u pogonu kamenoloma nisu hemijski zagađene vode. Njihova količina je minorna. Sakupiti ih u vodosabirnike.

-Sanitarno-fekalne otpadne vode će se kontrolisano prikupljati u septičkoj jami. Septička jama će se projektovati prema broju zaposlenih. Sadržaj iz septičke jame će se redovno (prema projektovanoj dinamici) prazniti i uklanjati putem nadležnog komunalnog preduzeća.

- Rasutu naftu treba čistiti suhim postupkom upotrebom piljevine, koja se potom može koristiti kao dodatak glini u određenom procentu. Na taj način se može spriječiti zagađivanje vodotoka i podzemnih voda. Prostor na kojem je došlo do istakanja temeljito oprati vodom.

- Mjere zaštite od hemijskih onečišćenja (naftnih derivata, tehničkog ulja i masti) voda i tla treba osigurati punjenjem transportnih sredstava gorivom i mazivom, te izvođenjem manjih tehničkih popravki na vodonepropusnoj površini, koja se može čistiti samo suhim postupkom.

- Ta površina mora biti nadkrivena kako oborinske vode ne bi ispirale eventualne ostatke onečišćavajućih materija, koje nastaju na površini za pretakanje goriva i manje servisne popravke kao što je zamjena ulja, podmazivanje i dr.

* 1. **Mjere za sprječavanje i minimiziranje negativnog uticaja buke**

- Miniranje na lokaciji zahvata obavljati isključivo tokom dnevnog perioda kada je dopušteni ekvivalentni nivo buke 65 dB(A).

- Najefikasniji način zaštite od štetnog i/ili ometajuće djelovanja buke na bilo koju životnu sredinu je formiranje zelenih zaštitnih pojaseva. Zeleni zaštitni pojasevi vrše apsorpciju i refrakciju elastičnih zvučnih talasa, vrše potpunu aplifikaciju zvučnih talasa mjenjajući njihove naglašene komponente čime se energija tih talasa transformiše i zvučni talasi poprimaju svojstva talasa koji nemaju nikakvi štetnih ili ometajućih osobina ili se njihove osnovne karakteristike smanjuju do te mjere da se njihov intezitet djelovanja dovodi ispod granice percercije. Zeleni pojasevi se obično formiraju od brzo rastućih rastinja visine ispod 10 m sa cvjetnim grmovima više godišnjeg trajanja kao i kombinacijama ˝živih˝ ograda (makljura i slično) sa cvjetnim grmovima, jednogodišnjim cvjetovima i navedenim brzo rastućim drvećem Npr. jedan efikasan i estetski vrlo prihvatljiv zeleni pojas, širine 20 do 25 m vrši adsorpciju buke za 15 do 20 dB(A). Najbolji rezultati se postižu kada se uz saobraćajnicu zasađuju guste žive ograde, a iza njih grmovito i veće rastinje, što je dekorativno u određenom krajoliku i vrlo efikasno u smislu smanjenja intenziteta elastičnih zvučnih valova.

- Ograničavanje brzine kretanje pokretne mehanizovane opreme saobraćajnicama unutrašnjeg saobraćaja i radnim površinama kamenoloma.

- Vršiti sistematsko održavanje oruđa za rad i opremu preduzeća, posebno izduvnih sistema kod mobilne mehanizovane opreme.

- Vršiti sistemtsko održavanje habajućeg sloja unutašnjih saobraćajnica i radnih površina, razmatrajući i opravdanost nanošenja asfaltnog postroja na tim saobraćajnicama.

- Upotrebu zvučnih signala svih vrsta u krugu preduzeća treba svesti na nužnu mjeru. Zvučne signale sa opremom treba davati samo u izuzetnim slučajevima jer je intenzitet zvučnih signala na ovim vozilima preko 105 dB(A).

- Vršiti redovnu – periodičnu kontrolu nivoa komunalne buke i poduzimati potrebne mjere.

- Na oruđima za rad, uređajima i opremi preduzeća vršiti redovno dotezanje raznih olimljenja (limova) , koji svojim vibracijama postaju vrlo značajni izvori buke na toj opremi.

- Nove objekte u ugroženoj sredini graditi planski uz uvažavanje neophodnosti odvijanja tehnologije preduzeća, ali i prava građana na nesmetano korištenje njihovih objekata itd. Prilikom rada pogona kamenoloma stvara se buka, koja je karakteristična za industrijske aktivnosti.

- Pošto su najveći proizvođači buke transportne mašine, veoma značajno je da sistemi izduvnih plinova na istim budu ispravni. Osim toga, mašine treba isključivati iz pogona kada je to tehnološki opravdano, zbog čega se moraju potpuno efikasno održavati njihovi sistemi za startanje – paljenje.

* 1. **Mjere za sprječavanje i minimiziranje negativnog uticaja na tlo**

Mjere za ublažavanje zaštite zemljišta:

* dio humusnog uklonjenog materijala pohraniti na za to projektom predviđenoj lokaciji i iskoristiti za biološku rekultivaciju
* servisiranje mehanizacije se neće vršiti na lokalitetu, već u specijalizovanoj radionici
* otpad deponovati u posebne kontejnere, te prazniti sedmično na organizovano registrovano odlagalište.
* preduzimati efikasne mjere za sprečavanje rasipanja goriva i ulja iz mehanizacije i

kamiona. Sva mehanizacija i kamioni će se redovno i kvalitetno održavati u cilju sprečavanja nekontrolisanog curenja goriva i maziva;

* sva sakupljena otpadna ulja će se skladištiti u limenu burad u namjenskom skladištu dijela tipskog kontejnera i isporučivaće se ovlaštenoj organizaciji sa kojom će biti sklopljen ugovor;
* Razdvojeno skupljati otpadna ulja i filtere u posebne kontejnere;
* Negativni uticaj na tlo uključuju onečišćenje tla otpadnim vodama, otpadom mineralne sirovine, jalovinom, energentima, mazivima, te sabijanje tla teškom mehanizaciom, a sve ih je moguće izbjeći ili smanjiti na najmanju moguću mjeru pravilnim planiranjem i provedbom tehnološkog procesa;
* Razlijevanje goriva i maziva po tlu se mora spriječiti na svaki način, jer je isto potpuno neopravdano i opasno. Međutim, ukoliko se razlijevanje nafte ipak dogodi, izvan predviđenog platoa, potrebno je odmah očistiti, odnosno odstraniti zagađeno tlo i privremeno ga deponovati na predviđeni nepropusni plato, a mjesto razlijevanja posuti zaštitnim hidrofobnim sredstvom „EKOPOR“ i sl., koje je vrlo djelotvorno na krutim podlogama, jer upija prolivenu naftu ili njene derivate, a sredstvo je hidrofobno;
* Zaštita tla u okolišu od djelovanja agresivne i mineralne prašine koja nastaje kao nus produkt primjenjene tehnologije, kao što je več rečeno, vršit će se planskim polijevanjem radnih površina kopa i saobraćajnica i sakupljanjem prašine i zaštitom sakupljenih količina od rasturanja po slobodnim prostorima;
* Bez obzira što na predmetnom lokalitetu nema posebno vrijednih biljnih vrsta uticaj na tlo procjenjen kao neznatan, potrebno je primjeniti mjere za ublažavanje navedenog uticaja;

- Nakon završene eksploatacije na ovom eksploatacionom području izvršiti rekultivacija i

revitalizacija oštećenog zemljišta i privođenje istog korištenju., a što treba definisati

Projektom rekultivacije kamenoloma;

* Humusni pokivač odlažen i sačuvan upotrijebljava se za rekultivaciju;

- Skupljanje starih guma i akumulatora na određeno mjesto na površinskom kopu

* 1. **Mjere za sprječavanje i minimiziranje negativnog uticaja na biljni i životinjski svijet**

Vegetaciju zastupljenu na prostoru kamenoloma treba maksimalno čuvati zbog pozitivnih efekata smanjenja emisija u okoliš i negativnih uticaja na okoliš (npr.sprečavanje disperzije prašine i plinova u okoliš, smanjenje intenziteta buke i sl.). Krčiće se i uklanjati samo ono što je neophodno po tehnološkom redu razvoja površinskog kopa. U bližoj okolini kamenoloma nema nema tragova poljoprivrednih radova niti obrađenog zemljišta.

Mjere za zaštitu biljnog i životinjskog svijeta:

* Zabranjeno je odlaganje biljnog materijala na površine izvan eksploatacionog polja
* Radnicima na površinskom kopu će biti strogo naloženo da otpad ne odlažu u neposredni okoliš.
* Vegetacija unutar istražnog i eksploatacionog prostora kamanoloma će se čuvati. Ista će se uništavati samo po tehnološkom redu razvoja kopa.
* Gdje god je moguće, postojeća vegetacija će se zadržati.
* Osiguraće se da se uticaj na životinjski svijet ne proširi izvan eksploatacionog polja. To će se postići strogim pridržavanjem mjera zaštite zraka i zaštite od buke, te ograničenim kretanjem zaposlenih samo unutar površine eksploatacionog polja.
* Oko ruba visinskog dijela površinskog kopa postaviće se ograda u cilju zaštite životinjskog svijeta od eventualnog pada niz kosinu kamenoloma.
* Zabranjeno je paliti vatru na otvorenim

Na rubnim prostorima eksploatacionog polja provoditi mjere zaštite stabala od izvaljivanja u toku eksploatacije rovnog kamena i podsticati obnavaljanje vegetacije. Time će se spriječiti i erozija zemljišta.

* 1. **Mjere za sprječavanje i minimiziranje negativnog uticaja na pejzaž**

Mjere zaštite vizuelnih kvaliteta prostora potrebno je provoditi kontinuirano tokom eksploatacije i nakon njenog završetka. Ciljevi zaštite pejzažnih vrijednosti ogledaju se u sljedećem:

* Eksploatacija i prerada kamena će se odvijati strogo prema Glavnom rudarskom prijektu, uz poštovanje mjera zaštite okoliša definisanih ovom studijom, kao i poštivanjem okolinskih propisa.
* Otpadni materijal će se odlagati na za to određenu deponiju, odnosno lokalitet i kasnije ga iskoristiti za nivelisanje i uređenje terena ili kao pokrov za ogoljelo zemljište (tehničku rekultivaciju).
* Nakon okončanja eksploatacije na pojedinim dijelovima eksploatacionog prostora na ovom kamenolomu će se izvršiti sanacija i rekultivacija terena zahvaćenog eksploatacijom i preradom kamena, na bazi projekta odobrenog od strane nadležnog ministarstva.
* Budućim mjerama zaštite i rekulzivacije ćemo nastojati ublažiti uticaj ovog kamenoloma u smislu zaštite postojeće vegetacije, sprečavanja uklanjanja vegetacijeukoliko to nije neophodno i obaveznog blagovremenog provođenja mjera rekultivacije još u toku korištenja ovog kamenoloma, u skladu sa ovom studijom i Glavnim rudarskim projektom. Posebno će se voditi računa da se stable drveća i niskog rastinja neće uklanjati ako nisu u zoni eksploatacije maetrijala, jer imaju veliku zaštitnu funkciju (sprečavanje i ublažavanje emisija u okoliš, sprečavanje erozije, ublažavanje buke i sl.).
  1. **Mjere za sprječavanje i minimiziranje negativnog uticaja na stanovništvo**
* Zaštita stanovništva se postiže provođenjem slijedećih mjera: zaštita zraka, stabilnost zemljišta, te zaštita od buke. Zbog položaja kamenoloma, konfiguracije terena i velike udaljenosti od najbližeg naselja od Debelog Brda, ne očekuje se da će ovaj kamenolom uticati značajnije na stanovništvo.
* Na osnovu Zakona o zaštiti okoliša i Zakona o slobodi pristupa informacijama, informacije o stanju okoliša će biti dostupne javnosti, kako bi javnost bila upoznata sa uticajem emisija kamenoloma na okoliš.
* Operator kamenoloma će obezbijediti redovno održavanje dionice pristupnog puta. Takođe, operator kamenoloma će uskladiti oranizaciju rada sa potrebama stanovništva vezano za izvođenje minerskih radova.
* U skladu sa gore navedenim, biće imenovan referent za zaštitu okoliša koji će pratiti i kontrolisati sve radnje iz domena zaštite okoliša, te ostvarivati redovnu komunikaciju sa stanovništvom i po potrebi ih izvještavati o stanju okoliša i podacima dobivenim mjerenjima i analizama*.*
* Ograničenje rada kamenoloma na radno vrijeme, 8 ili 12 sati;
* Usaglasiti sa mjesnom zajednicom najpovoljnije termine miniranja u toku dana;
* Poduzeti sve mjere predviđene za obezbjeđivanje sigurnosti na regionalnom i lokalnom putu za vrijeme miniranja.

**5.8. Mjere za upravljanje otpadom koji proizvodi pogon i postrojenje**

- Strogo je zabranjeno odlaganje ulja, masti i taloga iz separatora u vodotok i na okolno zemljište. Pražnjenje separatora i odvoz prikupljenog taloga treba vršiti na propisan način, u saradnji sa preduzećem za upravljanje istim;

- Pražnjenje i odvoz sadržaja septičke jame dogovoriti sa komunalnim preduzećem;

- Čvrsti otpad koji se pojavljuje u slučaju incidentnog prosipanja goriva, ulja i maziva, upotrebom adsorbensa i uklanjanjem zagađenog tla, odložiti na za to posebno predviđeno vodonepropusno mjesto na odlagalištu ili u kontejnere locirane u krugu kamenoloma i dogovoriti način odvoza sa komunalnim preduzećem.

- Sav komunalni otpad propisno odložiti u poseban kontejner, lociran u krugu pogona i postrojenja i dogovoriti način odvoza sa komunalnim preduzećem koje djeluje na teritoriji na kojoj je smješten kamenolom.

**5.9. Mjere zaštite**

Prije početka rada nadzorno lice, ovlašteno od tehničkog rukovodioca dužno je pažljivo i detaljno pregledati radilište, a mjesto gdje će se odvijati rad. Ako se tom prilikom uoče nedostaci koji mogu ugroziti okolicu i ljude, organizuje se rad na otklanjanju uočenog, pa tek nakon potpunog osiguranja svih propisanih mjera nastaviti rad. U dnevnike rada mašina i postrojenja obavezno se unose nalazi redovnih i periodičnih pregleda, izvršena popravka i drugi tehnički podaci. Upravljanje svim mašinama i opremom može biti povjereno isključivo osobama kvalifikovanim za taj posao. Tehničko osoblje na ležištu mora imati plan protivpožarne zaštite u slučaju izbijanja požara. Taj plan mora biti usaglašen sa Zakonom o zaštiti požara. Svi radnici moraju biti dobro obučeni u rukovanju protivpožarnim aparatima što se periodično provjerava od stručnih lica. Na svim mašinama mora biti protivpož arni aparat u toku njenog rada.

Aktivnosti vezane za površinsku eksploataciju mineralnih sirovina vezanih za primarne radne procese su:

- eksploatacija dolomita bagerskim kopanjem dijela uz korištenje hidrauličnog klina

(težine 2.500 kg),

- bušenje i miniranje,

- obaranje iskopanog (odminiranog) i zaostalog materijala i čišćenje etaža,

- utovar i transport gotovih frakcija.

1. **Granične vrijednosti emisija**

**7.1. Granične vrijednosti za buku**

Buka se mjeri i ocjenjuje u skladu sa odredbama Zakona o zaštiti od buke (“Službene novine Federacije BiH“, broj: 110/12). Mjerenje nivoa buke vrši se radi praćenja i kontrolisanja uticaja buke, prema standardu BAS ISO 17025:2005 i odredbama Zakona o zaštiti od buke, a i vrednovanje buke se vrši prema međunarodnim standardima ISO 1996/1, 1996/2 i 1996/3, BAS ISO 9612 i BAS EN 60804.

Tabela 2. Dozvoljeni nivoi vanjske buke za planiranje novih objekata ili izvora buke

|  |  |  |  |  |
| --- | --- | --- | --- | --- |
| **Područje (zona)** | **Namjena područja** | **Najviši dozvoljeni nivoi (dBA)** | | |
| **Ekvivalentni nivoi Leq** | **Vršni nivo** | |
| **Dan** | **noć** | **L1** |
| I | Bolničko – lječilišno | 45 | 40 | 60 |
| II | Turističko, rekreacijsko, oporavilišno | 50 | 40 | 65 |
| III | Čisto stambeno, odgojno-obrazovne i zdravstvene institucije, javne zelene i rekreacione površine | 55 | 45 | 70 |
| **IV** | **Trgovačko, poslovno, stambeno i stambeno uz prometne koridore, skladišta bez teškog transporta** | **60** | **50** | **75** |
| V | Poslovno, upravno, trgovačko-obrtničko, servisno (komunalni servis) | 65 | 60 | 80 |
| **VI** | **Industrijsko, skladišno, servisno i prometno područje bez stanovanja** | **70** | **70** | **85** |

* 1. **Granične vrijednosti emisije u zrak**

U skladu sa Pravilnikom o načinu vršenja monitoringa kvaliteta zraka i definiranju vrsta zagađujućih vrsta zagađujućih materija, graničnih vrijednosti i drugih standarda kvaliteta zraka (“Službene novine Federacije BiH” broj: 1/12 i 50/19), maksimalne dozvoljene vrijednosti za lebdeće čestice su date u tabelama.

Maksimalne dozvoljene vrijednosti za lebdeće čestice

|  |  |  |  |
| --- | --- | --- | --- |
| *Zagađujuća materija* | *Period uzorkovanja* | *Granična*  *prosječna godišnja vrijednost* | *Granična*  *Visoka vrijednost* |
| *LČ10* | *24 sata* | *50* | *100 (μg/m3)◦* |
| *ULČ* | *24 sata* | *150* | *350 (μg/m3)◦* |

Napomena: ne smije biti prekoračena više od 7 puta u kalendarskoj godini.

Maksimalne dozvoljene vrijednosti za sediment (taložni prah)

|  |  |  |  |
| --- | --- | --- | --- |
| *Zagađujuća materija* | *Period uzorkovanja* | *Granična*  *prosječna godišnja vrijednost* | *Granična*  *Visoka vrijednost* |
| *Taložni prah- ukupno* | *Jedan mjesec* | *200 (mg/m2d)* | *350 (mg/m2d)◦* |

Napomena: odnosi se na mjesec u godini sa najvišim vrijednostima depozicije/taloga.

Ostali parametri određuju se prema PRILOGU X: Kriteriji za provjeru validnosti, granične vrijednosti, tolerantne vrijednosti i granica tolerancije za zaštitu zdravlja ljudi, ODJELJAK B: Granična vrijednost, tolerantna vrijednost i granica tolerancije za zaštitu zdravlja ljudi; Granična vrijednost, tolerantna vrijednost i granica tolerancije za sumpor dioksid, azot dioksid, suspendovane čestice (PM10 i PM 2,5) , olovo, benzen, ugljen monoksid, sulfate u PM10, hidrogen sulfid, merkaptane, amonijak, gasovite fluoride, hlorovodonik i fenole Pravilnika.

**8**. **Sistem monitoringa**

**Monitoring kvaliteta vode**

* Jednom godišnje potrebno je kontrolisati određene parametre kvalitet otpadne vode.

Vršiti monitoring sljedećih parametara kvaliteta površinske vode:

suspendovane materije, pH, BPK5, te koncentaciju ulja i masti. Ovaj monitoring potrebno je realizovati jednom godišnje, a u cilju utvrđivanja stvarnog uticaja izvođenja radova na kamenolomu, kao i planiranih mjera za ublažavanje eventualnog uticaja na pomenute vode.

* Rezultate monitoringa dostaviti nadležnom Ministarstvu koje će odlučiti o potrebi i dinamici narednih ispitivanja, u zavisnosti od rezultata ispitivanja.

U tabeli prikazan je zbirni plan monitoringa elemenata zaštitu okoiša za kamenolom Debelo Brdo općina Mostar.

| Monitoring predviđen za kamenolom „Debelo Brdo“ Medij | Parametar koji se osmatra | Mjesto vršenja monitoringa | Razlog zbog kojeg se vrši monitoring | Rokovi |
| --- | --- | --- | --- | --- |
| Buka | Nivo buke ( dB)  Oktavna analiza | - Industrijski krug  - Kod najbližih drugih objekata koji gravitiraju oko kamenoloma | Stvarni uticaj nivoa buke na okoliš | Ispitivanja jednom u toku godine |

.

**Monitoring krutog otpada**

U svrhu monitoringa krutog otpada koji će nastajati nastaje na lokaciji kamenoloma donesen je Plan upravljanja otpadom kojim se obezbjeđuje: smanjenje otpada po količini, tretiranje nastalog otpada na način kojim se osigurava p ovrat sirovinskog materijala, redovang odvoz otpada sa lokacije i smanjenje od rizika zagađenja: vode, zraka i tla. Takođe, imenov ana je odgovorna osoba za sprovođenje donešenog Plana upravljanja... a koja je u obavezi vođenja pismenih zabilješki-Dnevnika rada o količini nastalog otpada po kategorijama u skladu sa listom otpada, čišćenja i održavanja strojeva. Za potrebe zbrinjavanja različitih vrsta otpada „Trebović- Commerce“ d.o.o. Mostar, mora sklopiti ugovore sa ovlaštenim institucijama za zbrinjavanje različith vrsta otpada.

**9. Izvještavanje**

Izvještavati Federalno ministarstvo okoliša i turizma o prikupljenim podacima na način kako je to propisano odredbama Poglavlja IV Pravilnika o registrima postrojenja i zagađivanjima („Službene novine Federacije BiH“, broj: 82/07). Izvještaji trebaju biti poslani najkasnije do 30.06. tekuće godine za prethodnu godinu izvještavanja.

Operator je dužan bez odlaganja prijaviti svaku vanrednu situaciju koja značajno utiče na okoliš.

**10. Period važenja dozvole**

Okolinska dozvola se daje na period od 5 (pet) godina, od dana uručenja rješenja.

***O B R A Z L O Ž E N J E***

Privredno društvo „Trebović Commerce d.o.o ,Zalik bb, 88 104 Mostar, obratio se ovom ministarstvu dana 30.10.2020. godine. sa zahtjevom za izdavanje okolinske dozvole za eksploataciju dolomita, površine eksploatacionog polja 3,627 ha, na lokalitetu „Debelo Brdo“, općina Mostar.

Za pokretanje postupka izdavanja okolišne dozvole privredno društvo Trebović Commerce d.o.o Zalik bb, 88 104 Mostar, dostavilo je Federalnom ministarstvu okoliša i turizma zakonom propisanu dokumentaciju u skladu sa čl.18 Zakona o zaštiti okoliša („Službene novine Federacije BiH“ broj, 33/03 i 38/09) kako slijedi:

**1. Zahtjev za izdavanje okolišne dozvole** broj: UPI 05/2-02-19-5-125/20 od 30.10.2020. godine

**2. Plan upravljanja otpadom** je sastavni dio Zahtjeva za izdavanje okolinske dozvole broj: 365/19 od 26.01.2021., u procesu upravljanja otpadom (sakupljanja, transporta i privremenog skladištenja) otpada na lokaciji Debelo Brdo, općina Mostar.

Na osnovu odredbe člana 19. Zakona o upravljanju otpadom (“Službene novine Federacije BiH“, br: 33/03; 72/09) „Trebović commerce d.o.o ,Zalik bb, 88 104 Mostar, dostavio je Federalnom ministarstvu okoliša i turizma Plan upravljanja otpadom shodno članu 20. Zakona o upravljanju otpadom (,,Službene novine Federacije BiH“ broj, 33/03).

**3.** **Rješenje o PVS - prethodnu vodnu suglasnosti** broj: UP/40-1/321-2-12/21 od 14.04.2021. godine koju je izdala Agencija za VP Jadranskog mora Mostar. U periodu važenja ove dozvole privredno društvo je dužano provoditi sve mjere i aktivnosti propisane istom.

1. **Dokaz o uplati federalne upravne takse**. U skladu sa Zakonom o federalnim upravnim taksama i tarifi federalnih upravnih taksi („Službene novine Federacije BiH“ broj: 43/13), podnositelj zahtjeva je uplatio federalnu taksu u iznosu od 250,00 KM na budžetski račun Federacije BiH kod UNION banka d.d. Sarajevo.

Okolinska dozvola se izdaje na osnovu Pravilnika o Pogonima i postrojenjima za koje je obavezna Procjena utjecaja na okoliš i pogonima i postrojenjima koji mogu biti izgrađeni i pušteni u rad samo ako imaju okolišno dopuštenje (Službene novine Federacije BiH br.19/04 od 10.08.2004)

u skladu sa članom 6 Pogoni i postrojenja za koje se procjena utjecaja na okoliš obavlja na temelju provjere Federalnog ministarstva

f) ekstraktivna industrija

tačka1..Kamenolomi i otvoreni kopovi gdje površina lokacije prelazi 2,5 ha

Federalna uprava za inspekcijske poslove je dostavila podatke o inspekcijskim nadzorima pregledima za operatera, Zalik bb, 88 104 Mostar, 11.06.2021. godine, broj: UP1-10-19-3-00029/2021-1006-P-1006.2 - P10-23-4-1368/2019-2 za organizaciju rada i poslovanje privrednog društva, za eksploataciju tehničkog –građevinskog kamena krečnjaka, na lokalitetu „Debelo Brdo“, općina Mostar. U dostavljenim izvještaju nije bilo primjedbi na rad privrednog društva Trebović commerce d.o.o jer na lokalitetu nisu vršene aktivnosti eksploatacije kamena krečnjaka.

Na osnovu pregleda i uvida u inspekcijske nalaze, ovo federalno ministarstvo je ocijenilo da su se stekli uslovi za izdavanje okolinske dozvole u smislu čl .86. Zakona o zaštiti okoliša, te da je zakonom utvrđen preduslov ispunjen za izdavanje okolinske dozvole te je u skladu sa čl. 68 i čl. 71 Zakona o zaštiti okoliša odlučeno kao u dispozitivu ovog Rješenja.

.

Federalno ministarstvo okoliša i turizma je ocijenilo da je za proizvodne objekte i postroienja. i prateće objekte i postrojenja i objekte infrastrukture locirani na teritoriji općine Mostar, okolinski prihvatljivi, i da neće u znatnoj mjeri ugroziti okoliš, te da su se stekli uslovi za izdavanje okolinske dozvole u skladu sa članom 18. Zakona o izmjenama i dopunama zakona o zaštiti okoliša (,,Službene novine Federacije BiH“ broj: 38/09).

Ovo rješenje je konačno i protiv njega nije dopuštena žalba. Protiv ovog rješenja može se pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prijepisu.

**M I N I S T R I C A**

**dr Edita Đapo**

*Dostaviti:*

* *Federalna uprava za inspekcijske poslove.*
* *Trebović Commerce d.o.o , Mostar*
* *Sektoru za OD*
* *arhivi*

### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### Bosnia and Herzegovina

### Federation of Bosnia and Herzegovina

### FEDERAL MINISTRY OF

### ENVIRONMENT AND TOURISM

Broj: UPI 05/2-02-19-5-125/20

Sarajevo, 04.08.2021. godine

**Federalna uprava za inspekcijske poslove ,**

**Fehima ef Ćurčića 6**

**71 000 SARAJEVO.**

**Trebović commerce d.o.o ,**

**Zalik bb,**

**88 104 MOSTAR,**

Predmet Dostavljanje okolinske dozvole

U Prilogu dostavljamo okolinsku dozvolu za privredno društvo Trebović Commerce d.o.o , Mostar ,

za pogone i postrojenja za eksploataciju tehničko-građevinskog kamena krečnjaka površine eksploatacionog polja 3,637 ha, na lokalitetu „Debelo Brdo“, općina Mostar

S poštovanjem,

**M I N I S T R I C A**

**dr Edita Đapo**

*Dostaviti:*

* *Federalna uprava za inspekcijske poslove.*
* *Trebović Commerce d.o.o , Mostar*
* *Sektoru za OD*
* *arhivi*